CELEX: 32016R1369
Language: da
Date: 2016-08-11 00:00:00
Title: Kommissionens gennemførelsesforordning (EU) 2016/1369 af 11. august 2016 om ændring af gennemførelsesforordning (EU) 2016/388 om indførelse af en endelig antidumpingtold på importen af rør af duktilt støbejern (også kendt som kuglegrafitstøbejern) med oprindelse i Indien

12.8.2016   
               
               
                  DA
               
               
                  Den Europæiske Unions Tidende
               
               
                  L 217/4
               
            KOMMISSIONENS GENNEMFØRELSESFORORDNING (EU) 2016/1369
      af 11. august 2016
      om ændring af gennemførelsesforordning (EU) 2016/388 om indførelse af en endelig antidumpingtold på importen af rør af duktilt støbejern (også kendt som kuglegrafitstøbejern) med oprindelse i Indien
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (antidumpinggrundforordningen), særlig artikel 9, stk. 4, og
      ud fra følgende betragtninger:
      
                  (1)
               
               
                  Den 20. december 2014 indledte Europa-Kommissionen (»Kommissionen«) en antidumpingundersøgelse vedrørende importen til Unionen af rør af duktilt støbejern (også kendt som kuglegrafitstøbejern) med oprindelse i Indien. Den 11. marts 2015 indledte Kommissionen en antisubsidieundersøgelse vedrørende importen til Unionen af det samme produkt med oprindelse i Indien.
               
            
                  (2)
               
               
                  Den 18. september 2015 vedtog Kommissionen gennemførelsesforordning (EU) 2015/1559 (2) (»forordningen om midlertidig antidumpingtold«). Kommissionen indførte ikke en midlertidig udligningstold på importen af rør af duktilt støbejern med oprindelse i Indien.
               
            
                  (3)
               
               
                  Den 17. marts 2016 vedtog Kommissionen gennemførelsesforordning (EU) 2016/388 (3) (»forordningen om endelig antidumpingtold«) og gennemførelsesforordning (EU) 2016/387 (4) (»forordningen om endelig udligningstold«).
               
            
                  (4)
               
               
                  I overensstemmelse med antidumpinggrundforordningen og Europa-Parlamentets og Rådets forordning (EU) 2016/1037 (5) (antisubsidiegrundforordningen) må eksportsubsidier og dumpingmargener ikke kumuleres, da eksportsubsidier forårsager dumping. Eksportsubsidier reducerer eksportpriserne og øger dumpingmargenerne. Kommissionen tog derfor højde for det forhold, at tre af subsidieordningerne var eksportsubsidieordninger. Kommissionen reducerede i antidumpingundersøgelsen den endelige antidumpingtold med det eksportsubsidiebeløb, der var fastsat i den sideløbende antisubsidieundersøgelse (6).
               
            
                  (5)
               
               
                  Den endelige antidumpingtold blev fastsat til 0 % for Electrosteel Castings Ltd (»ECL«) og 14,1 % for Jindal Saw Ltd (»Jindal«) og alle andre lande i forordningen om endelig antidumpingtold (7). Dumpingmargenen blev fastsat til 4,1 % for ECL og 19,0 % for Jindal og alle andre lande i samme forordning (8). Derfor var den indførte endelige antidumpingtold under den endelige dumpingmargen, der var fastsat for de to lande.
               
            
                  (6)
               
               
                  I artikel 2 i forordningen om endelig antidumpingtold anføres det, at beløb, for hvilke der er stillet sikkerhed ud over de kombinerede satser for antidumpingtolden og udligningstolden, skal frigives. En række nationale toldmyndigheder har dog har tilkendegivet over for Kommissionen, at dette, i den nuværende ordlyd, skaber en vis forvirring med hensyn til den faktiske gennemførelse i lyset af sagens særlige omstændigheder.
               
            
                  (7)
               
               
                  Artikel 2 i forordningen om endelig antidumpingtold bør derfor ændres for at gøre det tydeligt, at beløb, for hvilke der kun er stillet sikkerhed for dumpingmargen, skal frigives, da der ikke er indført en midlertidig udligningstold.
               
            
                  (8)
               
               
                  Hvis beløbet for den midlertidige told, som er blevet endeligt opkrævet i henhold til artikel 2 i forordningen om endelig antidumpingtold, overstiger den told, der skal betales i henhold til nærværende forordning, bør beløbet godtgøres eller fritages.
               
            
                  (9)
               
               
                  For så vidt angår den pågældende vare udelukkede Kommissionen duktile støbejernsrør uden indvendig eller udvendig coating (»rå rør«) fra det pågældende vare i forordningen om endelig antidumpingtold og forordningen om udligningstold (9). Kommissionen finder det hensigtsmæssigt at overvåge importen af rå rør til Unionen. Der vil derfor blive indført særlige Taric-koder for rå rør.
               
            
                  (10)
               
               
                  De interesserede parter er blevet underrettet om denne ændring, og de har fået mulighed for at fremsætte bemærkninger. Der er ikke kommet nogen indsigelser mod ændringen.
               
            
                  (11)
               
               
                  Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —
               
            VEDTAGET DENNE FORORDNING:
      Artikel 1
      I Kommissionens gennemførelsesforordning (EU) 2016/388 foretages følgende ændringer:
      
                  1)
               
               
                  Artikel 2 affattes således:
                  »Artikel 2
                  De beløb, for hvilke der er stillet sikkerhed i form af den midlertidige antidumpingtold, som blev indført ved gennemførelsesforordning (EU) 2015/1559, opkræves endeligt efter følgende satser, som udligner de endelige konstaterede dumpingmargener:
                  
                              Virksomhed
                           
                           
                               
                           
                        
                              Electrosteel Castings Ltd
                           
                           
                              4,1 %
                           
                        
                              Jindal Saw Ltd
                           
                           
                              19 %
                           
                        
                              Alle andre virksomheder
                           
                           
                              19 %«
                           
                        
            
                  2)
               
               
                  Følgende indsættes som artikel 1a og 1b:
                  »Artikel 1a
                  Duktile støbejernsrør uden indvendig eller udvendig coating (»rå rør«) henhører under Taric-kode 7303001020 og 7303009020.
                  Artikel 1b
                  De toldbeløb, der er betalt eller bogført i henhold til artikel 2, og der overstiger den told, som er fastsat ud fra artikel 1, godtgøres eller fritages.
                  Anmodninger om godtgørelse og fritagelse indgives til de nationale toldmyndigheder i overensstemmelse med gældende toldbestemmelser inden for den frist, der er fastlagt i artikel 236 i Rådets forordning (EØF) nr. 2913/92 (*) og i artikel 121 i Europa-Parlamentets og Rådets forordning (EU) 952/2013 (**).
                  
                     (*)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1)."
						
                  
                     (**)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).«"
						
               
            Artikel 2
      Denne forordning træder i kraft dagen efter offentliggørelsen i Den Europæiske Unions Tidende.
      Den anvendes med tilbagevirkende kraft fra den 19. marts 2016, undtagen hvad angår fastlæggelsen af Taric-kode 7303001020 og 7303009020.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 11. august 2016.
         
            
               På Kommissionens vegne
            
            Jean-Claude JUNCKER
            
               Formanden
            
         
      
      
         (1)  EUT L 176 af 30.6.2016, s. 21.
      
         (2)  Kommissionens gennemførselsforordning (EU) 2015/1559 af 18. september 2015 om indførelse af en midlertidig antidumpingtold på importen af rør af duktilt støbejern (også kendt som kuglegrafitstøbejern) med oprindelse i Indien (EUT L 244, 19.9.2015, s. 25).
      
         (3)  Kommissionens gennemførselsforordning (EU) 2016/388 af 17. marts 2016 om indførelse af en endelig antidumpingtold på importen af rør af duktilt støbejern (også kendt som kuglegrafitstøbejern) med oprindelse i Indien (EUT L 73, 18.3.2016, s. 53).
      
         (4)  Kommissionens gennemførselsforordning (EU) 2016/387 af 17. marts 2016 om indførelse af en endelig udligningstold på importen af rør af duktilt støbejern (også kendt som kuglegrafitstøbejern) med oprindelse i Indien (EUT L 73, 18.3.2016, s. 1).
      
         (5)  Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsideret indførsel fra lande, der ikke er medlemmer af Den Europæiske Union (EUT L 176 af 30.6.2016, s. 55).
      
         (6)  Se betragtning 160 i forordningen om endelig antidumpingtold.
      
         (7)  Se artikel 1, stk. 2, i forordningen om endelig antidumpingtold.
      
         (8)  Se betragtning 160 i forordningen om endelig antidumpingtold.
      
         (9)  Se artikel 1 og betragtning 13-18 i forordningen om endelig antidumpingtold og artikel 1 og betragtning 24-29 i forordningen om endelig udligningstold.